तारिक फ़तेह से जब पूँछा जाता है कि भारत में ‘मोदी सरकार ‘ के सत्ता में आने के बाद हिन्दुत्ववादियों की तथाकथित ‘असहिष्णुता ‘ के बारे में आपकी क्या राय है ? तो उनका जबाब होता है कि ‘हिन्दुओं में तो इस असहिष्णुता का डीएनए है ही नहीं ‘! उनके मतानुसार भारत के हिन्दू और मुसलमान दुनिया में सबसे ज्यादा सहिष्णु हैं। स्वाभाविक है कि उनकी यह पवित्रवाणी सुनकर उपस्थित श्रोताओं में से कुछ लोग खूब तालियाँ पीटने लगते हैं। उनसे अवार्ड लौटने वालों ,सहिष्णुता पर सवाल उठाने वालों के बारे में जब सवाल किया गया तो तारिक फ़तेह ने वही फ़रमाया जो संघ या भाजपा का प्रवक्ता कह चुका होता है ! मुझे शंका हुयी कि हो न हो यह व्यक्ति जरूर संघ’ प्रशिक्षित एनआरआई हिन्दू होगा। वरना कोई गैर नमाजी मुसलमान यहाँ तक की घोर नास्तिक सलमान रश्दी भी इतनी इकतरफा आलोचक नहीं कर सकता । कुछ लेखकों – साहित्यकारों से इस बाबत तस्दीक किया तो पता चला कि वंदा सात पुश्तों से सौ फीसदी- पक्का मुसलमान है। चूँकि उन्होंने पाकिस्तान को और दुनिया को ठीक से नजदीक से देखा है और खुद उन्होंने पाकिस्तान में बहुत आफत झेली है इसलिए वे हिन्दुओं के प्रति ‘सहिष्णु’ हैं। जैसे कि भारत के कई सच्चे हिन्दू -खास तौर से वामपंथी विचारक और लेखक हिन्दू[-मुसलमान दोनों के प्रति सहिष्णु हैं।